

REPUBLIKA HRVATSKA

VARAŽDINSKA ŽUPANIJA

 GRAD IVANEC

 GRADSKO VIJEĆE

KLASA: 363-01/17-01/44

URBROJ: 2186/12-03/33-17-1

Ivanec, ožujak 2017.

  Na temelju članka 18. Zakona o grobljima (“Narodne novine” br. 19/08, 50/12, 51/15) i članka 35. Statuta Grada Ivanca (“Službeni vjesnik Varaždinske županije” br. 23/13 – pročišćeni tekst), Gradsko vijeće Ivanec na - sjednici održanoj -, donosi

**ODLUKU
o izmjenama i dopunama Odluke o upravljanju grobljima**

 **Članak 1.**

U Odluci o upravljanju grobljima (“Službeni vjesnik Varaždinske županije” br. 4/00, 45/09, 51/15) u članku 2. iza stavka 1. dodaju se novi stavci 2. i 3. koji glase:

Grobovi su zemljana grobna mjesta i zemljana grobna mjesta sa betonskim okvirom.

Grobnice su grobna mjesta u cijelosti izvedena od betona.

 Dosadašnji stavak 2. postaje stavak 4.

 **Članak 2.**

Članak 15. mijenja se i glasi:

 Grobnice za privremeni ukop služe za ukop na određeno vrijeme, do preseljenja na drugo grobno mjesto.

 Korisnik grobnica za privremeni ukop iz prethodnog članka je isključivo Uprava groblja, koja naplaćuje naknadu za privremeni smještaj pokojnika, a daju se na korištenje temeljem ugovora o zakupu.

  **Članak 3.**

U članku 32. stavak 3. mijenja se i glasi:

 Održavanje iz stavka 1. ovoga članka financira se iz sredstava godišnje naknade za korištenje grobnih mjesta i naknade od suglasnosti za obrtničke (klesarske) radove, te ukoliko je potrebno i iz sredstava naknade za korištenje (dodjelu) grobnih mjesta na neodređeno vrijeme i proračuna Grada uz prethodnu suglasnost Gradonačelnika.

 **Članak 4.**

U članku 34. riječi „investicijskom održavanju“ zamjenjuju se riječima „dodatnom ulaganju“.

  **Članak 5.**

U članku 35. stavci 1. i 2. mijenjaju se i glase:

 Pod dodatnim ulaganjem podrazumijevaju se ulaganja kojima se produžuje vijek upotrebe, povećava kapacitet, mijenja namjena ili znatno poboljšavaju funkcionalna svojstva imovine na groblju (obnova, rekonstrukcija ili povećanje imovine), a osobito izgradnja betonskih okvira na zemljanim grobnim mjestima, izgradnja betonskih grobnica, izgradnja komunalne infrastrukture kao što su putovi, staze, vodovod, hidrantna mreža, rasvjeta, uređenje hortikulture, ograde, objekti i ostalo.

Pod proširenjem groblja podrazumijeva se promjena površine te izgradnja betonskih okvira na zemljanim grobnim mjestima, izgradnja betonskih grobnica, izgradnja komunalne infrastrukture kao što su putovi, staze, vodovod, hidrantna mreža, rasvjeta, uređenje hortikulture, ograde, objekti i ostalo.

 **Članak 6.**

U članak 36. stavku 1. riječi „investicijskog održavanja“ zamjenjuju se riječima „dodatnog ulaganja“.

 Stavak 2. mijenja se i glasi:

 Sredstva za dodatno ulaganje osiguravaju se iz sredstava naknade za korištenje (dodjelu) grobnih mjesta na neodređeno vrijeme i proračuna Grada uz prethodnu suglasnost Gradonačelnika.

 Iza stavka 2. dodaje se novi stavak 3. koji glasi:

 Program redovnog održavanja, zajedno sa Programom dodatnog ulaganja Uprava groblja dužna je izraditi za svako groblje posebno i dostaviti najkasnije do 15. listopada tekuće godine za slijedeću kalendarsku godinu.

 **Članak 7.**

U članku 42. stavku 1. iza riječi „za“ dodaje se riječ „zemljano“.

 U stavku 2. riječi „sva dosadašnja“ zamjenjuju se riječju „potrebna“.

 Iza stavka 3. dodaje se novi stavak 4. koji glasi:

 Naknada za dodjelu zemljanog grobnog mjesta iz stavka 1. ovoga članka prihod je proračuna Grada a istu prikuplja Uprava groblja.

 **Članak 8.**

Iza članka 42. dodaju se novi članci 42.A i 42.B koji glase:

 Članak 42.A

 Naknada za korištenje (dodjelu) na neodređeno vrijeme zemljanih grobnih mjesta sa betonskim okvirom i grobnica određuje se sukladno potrebnim investicijskim ulaganjima na grobljima a proporcionalno drugim izvorima financiranja.

 Naknada za korištenje (dodjelu) na neodređeno vrijeme zemljanih grobnih mjesta sa betonskim okvirom i grobnica utvrđuje se posebnom Odlukom o visini naknade ovisno o veličini i načinu izvedbe grobnog mjesta (betonski okvir ili grobnica), uvećano za potrebnu zauzetu površinu grobnog mjesta iskazanu u m2.

 Odluku o visini naknade iz prethodnog stavka donosi Uprava groblja uz prethodnu suglasnost gradonačelnika.

 Naknada iz stavka 1. ovoga članka prihod je proračuna Grada Ivanca.

 Članak 42.B

 Naknadu iz prethodnog članka prikuplja i naplaćuje Uprava groblja temeljem rješenja iz članka 20.-og ove Odluke.

 Uprava groblja obvezuje se kvartalno dostaviti izvješće Gradu o visini prikupljenih i utrošenih sredstava naknade.

 **Članak 9.**

U članku 59. stavku 1. riječi „grobnica (betoniranje)“ brišu se, a iza riječi „radova“ stavlja se zarez i dodaju se riječi: „betonskih okvira grobnih mjesta i betonskih grobnica“.

 Iza stavka 7. dodaje se novi stavak 8. koji glasi:

 Sredstva od suglasnosti za obrtničke (klesarske) radove prihod su Uprave groblja, a koriste se za namjene propisane ovom Odlukom.

 **Članak 10.**

U članku 63. stavku 1. alineji 15. riječi: „investicijskom održavanju“ zamjenjuju se riječima „dodatnom ulaganju“.

 **Članak 11.**

Odluku o visini naknade iz članka 42.A Uprava groblja donijeti će u roku od 30 dana od dana stupanja na snagu ove Odluke.

 Do donošenja Odluke o visini naknade iz stavka 42.A ove Odluke na snazi ostaje Odluka Uprave groblja o visini naknada za dodjelu grobnih mjesta u ukupnom iznosu.

Prikupljena a neutrošena sredstva i od naknade za dodjelu grobnih mjesta i od prodaje grobnica i betonskih okvira do stupanja na snagu ove Odluke, utrošiti će se za dodatna ulaganja na grobljima na kojima su prikupljena.

  **Članak 12.**

 Ova Odluka stupa na snagu osmog dana od dana objave u „Službenom vjesniku Varaždinske županije.“

PREDSJEDNIK GRADSKOG VIJEĆA

GRADA IVANCA

 Edo Rajh, dipl.oec.